Държавен вестник, бр. 88, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  88
(4) За наблюдение на Националната концеп-
ция за пространствено развитие и за изготвяне 
на докладите за напредъка по прилагането є 
се използва информацията от географската 
информационна система по чл. 17, ал. 1.
Чл. 24. (1) Докладите по чл. 22, ал. 1 се 
изготвят на всеки 3 години в срок 6 месеца 
след края на съответния 3-годишен период.
(2) Докладите се одобряват от Министер-
ския съвет по предложение на министъра на 
регионалното развитие и благоустройството.
Ч А С Т  Т Р Е Т А
РЕГИОНАЛНА СХЕМА ЗА ПРОСТРАНСТ­
ВЕНО РАЗВИТИЕ НА РАЙОН ОТ НИВО 2
Г л а в а  п ъ р в а
УСЛОВИЯ И РЕД ЗА ИЗГОТВЯНЕ НА 
РЕГИО­НАЛНАТА СХЕМА ЗА ПРОСТРАН-
СТВЕНО РАЗВИТИЕ НА РАЙОН ОТ НИВО 2
Раздел І
Общи изисквания към Регионалната схема за 
пространствено развитие на район от ниво 2
Чл. 25. (1) Регионалната схема за прос-
транствено развитие на район от ниво 2 е 
стратегически документ, който определя дъл-
госрочните перспективи и цели за устойчиво 
пространствено развитие на района и връзките 
му с други райони от ниво 2 в страната и в 
съседните държави в макрорегиона. 
(2) Регионалната схема за пространствено 
развитие на район от ниво 2 се разработва 
в съответствие с действащата Националната 
концепция за пространствено развитие и отчита 
предвижданията на регионално ниво на сек­
торните стратегии за икономическо развитие, 
здравеопазване, образование, наука, социални 
услуги, транспортна и инженерно-техническа 
инфраструктура, туризъм и околна среда. 
Чл. 26. (1) Регионалната схема за прос-
транствено развитие на район от ниво 2 се 
разработва със срок на действие до 15 години 
съгласно чл. 7а, ал. 3 на Закона за регионал-
ното развитие.
(2) Предвижданията за националните 
мрежи и съоръжения на транспортната и 
инженерно-техническата инфраструктура са 
с период до 30 години. 
Чл. 27. Финансовите ресурси за изгот-
вянето, актуализирането и наблюдението 
на Регионалната схема за пространствено 
развитие на район от ниво 2 се осигуряват в 
рамките на бюджета на Министерството на 
регионалното развитие и благоустройството.
Раздел ІІ
Заинтересовани страни и участници в изгот­
вянето на Регионалната схема за простран­
ствено развитие на район от ниво 2
Чл. 28. (1) Заинтересовани страни в про-
цеса на изготвяне на Регионалната схема за 
пространствено развитие на район от ниво 2 
могат да са министерства, държавни и из-
пълнителни агенции или техни териториални 
звена, областни управители и местни власти, 
национално представителните организации 
на работодателите и на работниците и слу-
жителите, представителите на академичните 
среди, юридически и физически лица, имащи 
отношение към пространственото развитие. 
(2) Проектът на Регионалната схема за 
пространствено развитие на район от ниво 2 се 
публикува на страницата на Министерството 
на регионалното развитие и благоустройство-
то в интернет и на портала за обществени 
консултации на Министерския съвет.
(3) Обществените консултации по ал. 2 се 
провеждат преди съгласуването на проекта 
на Регионалната схема за пространствено 
развитие на района от ниво 2 от Националния 
експертен съвет по устройство на територията 
и регионална политика.
Раздел IІІ
Функции на органите по изготвяне, съгласува­
не и актуализиране на Регионалната схема за 
пространствено развитие на район от ниво 2
Чл. 29. (1) Министърът на регионалното 
развитие и благоустройството организира 
изработването и контролира прилагането на 
Регионалната схема за пространствено раз-
витие на район от ниво 2.
(2) Регионалният съвет за развитие обсъжда 
и одобрява проекта на Регионалната схема за 
пространствено развитие на района от ниво 2 
в съответствие със своите компетенции.
(3) Проектът на Регионалната схема за 
пространствено развитие на района от ниво 2 
се обсъжда и съгласува от Националния екс-
пертен съвет по териториално устройство и 
регионална политика преди обсъждането и 
приемането му от Министерския съвет.
(4) Министерският съвет приема Регио-
налната схема за пространствено развитие на 
района от ниво 2 по предложение на министъра 
на регионалното развитие и благоустройството.
Чл. 30. (1) Решението на Министерския 
съвет за приемане на Регионалната схема за 
пространствено развитие на район от ниво 2 
се обнародва в „Държавен вестник“.
(2) Регионалната схема за пространствено 
развитие на район от ниво 2 се публикува на 
страницата на Министерството на регионално-
то развитие и благоустройството в интернет. 
Раздел ІV
Актуализиране на Регионалната схема за 
пространствено развитие на район от ниво 2
Чл. 31. (1) Регионалната схема за прос-
транствено развитие на район от ниво 2 се 
актуализира при наличие на някое от следните 
обстоятелства: